*Қисқартиришда ишда қоладиган ходимни аниқлаш ҳақидаги хулосадан намуна*

**ХУЛОСА**

**(Иш ўринлари қисқартирилиши муносабати билан ишда қоладиган ходимни аниқлаш тўғрисида)**

12.03.2025 йил Тошкент шаҳри

Ушбу хулоса “Шодлик барака” масъулияти чекланган жамияти бош директорининг 2025 йил 11 мартдаги 25-сонли буйруғи асосида тузилган махсус Ишчи гуруҳи томонидан қуйидагилар ҳақида тузилди.

“Шодлик барака” масъулияти чекланган жамияти кузатув кенгашининг 2025 йил 10 мартдаги 02-сонли йиғилиш баёнига ҳамда жамият бош директорининг 2025 йил 11 мартдаги 25-сонли буйруғига асосан Ходимлар билан ишлаш бошқармаси Инсон ресурсларини бошқариш бўлимига ўзгартирилди ҳамда 1 нафар етакчи мутахассис лавозими қисқартирилди. Натижада, Инсон ресурсларини бошқариш бўлимида 1 нафар бўлим бошлиғи, 1 нафар бош мутахассис ва 1 нафар етакчи мутахассис лавозими қолди.

Бунда етакчи мутахассислар Турсунов Санжар Комилович ва Собирова Нилуфар Эркиновналардан бири тузилган меҳнат шартномаси Меҳнат кодекси 161-моддаси иккинчи қисми 2-бандига асосан, штатлар сони қисқариши муносабати билан бекор қилиниши лозим.

Шунингдек, Меҳнат кодексининг 167-моддасига асосан ушбу икки ходимдан бири, яъни биринчи навбатда малакаси ва меҳнат унумдорлиги юқори бўлган ходим ишда қолиши зарур.

Шундан келиб чиқиб, Ишчи гуруҳи ушбу икки ходимнинг малакаси ва меҳнат унумдорлиги бўйича қуйидагиларни аниқлади:

**1. Турсунов Санжар Комилович**

**1.1. Малакаси:**

|  |  |  |  |
| --- | --- | --- | --- |
| **Касбий билими** | **Маълумоти ва мутахассислиги** | **Кўникмаси ва лаёқати** | **Сохадаги иш тажрибаси** |
| Яхши | Ўрта-махсус. Бухгалтерия ҳисоби | Яхши | 2 йил |

**1.2. Меҳнат унумдорлиги (охирги 1 йиллик фаолияти):**

|  |  |  |  |
| --- | --- | --- | --- |
| **Умумий бажарган топшириқлар сони** | **Тайёрлаган ҳужжат лойиҳалари** | **Ташаббускорлиги** | **Лавозим-йўриқномаси бўйича вазифаларни бажариш даражаси** |
| 102 та | 75 та | 56 та таклиф киритган | 85 фоиз |

**2. Собирова Нилуфар Эркиновна**

**2.1. Малакаси:**

|  |  |  |  |
| --- | --- | --- | --- |
| **Касбий билими** | **Маълумоти ва мутахассислиги** | **Кўникмаси ва лаёқати** | **Сохадаги иш тажрибаси** |
| Яхши | Олий маълумотли. Умумий психология | Яхши | 4 йил |

**2.2. Меҳнат унумдорлиги (охирги 1 йиллик фаолияти):**

|  |  |  |  |
| --- | --- | --- | --- |
| **Умумий бажарган топшириқлар сони** | **Тайёрлаган ҳужжат лойиҳалари** | **Ташаббускорлиги** | **Лавозим-йўриқномаси бўйича вазифаларни бажариш даражаси** |
| 253 та | 186 та | 96 та таклиф киритган | 98 фоиз |

Ушбу маълумотларга кўра Турсунов Санжар Комилович ва Собирова Наргиза Эркиновнанинг касбий билим даражалари ҳамда кўникма ва лаёқат даражалари тенг, бироқ, маълумоти ва мутахассислиги бўйича, шунингдек, соҳадаги иш тажрибаси бўйича Собирова Наргиза Эркиновнанинг малакаси юқорироқ. Бундан ташқари, меҳнат унумдорлиги бўйича ҳам Собирова Наргиза Эркиновнанинг кўрсаткичлари яхшироқ.

Юқоридагилардан келиб чиқиб Ишчи гуруҳи Собирова Наргиза Эркиновна Меҳнат кодекси 167-моддаси биринчи қисмига мувофиқ ишда қолдиришга доир имтиёзли ҳуқуққа эга деган хулосага келди.

**Ишчи гуруҳи аъзолари:**

Директор ўринбосари Б.Р.Комилов

Бош юрисконсульт Б.Р.Зокирова

Таҳлил бўлими

бош мутахассиси Н.Р.Марипов

Касаба уюшмаси

қўмитаси аъзоси Д.Р.Содирова

**Таништирилди:**

 С.К.Турсунов

 Н.Э.Собирова